Source: https://www.legalis.ro/legalis/document-view.seam?documentId=nvxv6mrqga3v6mbvgazv64brl5ydcx3nn4yq
Timestamp: 2020-07-07 06:12:09+00:00
Document Index: 24776613

Matched Legal Cases: ['articolul 40', 'articolul 52', 'articolul 93', 'Articolul 111', 'articolul 174', 'articolul 174', 'articolul 178', 'articolul 178', 'articolul 180', 'articolul 183', 'articolul 183', 'articolul 184', 'articolul 190', 'articolul 211', 'articolul 217', 'articolul 259', 'Articolul 268', 'articolul 321', 'Articolul 338', 'Articolul 385', 'Articolul 484', 'Articolul 565', 'articolul 684']

Art. I, Lege 264 - Legalis
„(3) Locuințele pentru medicii rezidenți construite de Agenția Națională pentru Locuințe pe terenurile aflate în domeniul public al statului și în administrarea Ministerului Sănătății Publice sunt administrate direct de Ministerul Sănătății Publice sau de autoritățile de sănătate publică județene și a municipiului București în numele Ministerului Sănătății Publice. Activitatea extrabugetară ocazionată de administrare se reglementează prin norme aprobate prin hotărâre a Guvernului.“
2. La articolul 40, după alineatul (1) se introduce un nou alineat, alineatul (11), cu următorul cuprins:
„(11) Medicamentele, serurile, vaccinurile, dezinfectantele, insecticidele, materialele sanitare, produsele tehnico-medicale, consumabilele și alte materiale specifice cuprinse în rezerva pentru situații speciale, începând cu 1 septembrie 2007, constituie rezerva Ministerului Sănătății Publice.“
3. La articolul 52, litera a) se modifică și va avea următorul cuprins:
„a) implementează și derulează programele naționale de sănătate, conform strategiei aprobate de Ministerul Sănătății Publice;.“
4. La articolul 93, alineatul (6) se modifică și va avea următorul cuprins:
„(6) Cheltuielile ocazionate de activitățile desfășurate în camera de gardă din cadrul spitalelor sunt cuprinse în structura tarifului pe caz rezolvat.“
„(7) Cheltuielile ocazionate de activitatea desfășurată în camera de gardă din cadrul spitalelor în trimestrul I al anului 2007 sunt cuprinse în structura tarifelor pe caz rezolvat. Cheltuielile înregistrate în trimestrul I al anului 2007 se regularizează pe parcursul anului 2007, în cadrul tarifului pe caz rezolvat.“
6. Articolul 111 se modifică și va avea următorul cuprins:
(17) Managerul general și membrii comitetului director au obligația de a depune o declarație de interese, precum și de a semna o declarație cu privire la incompatibilitățile prevăzute la alin. (15), în termen de 15 zile de la numirea în funcție, la Ministerul Sănătății Publice. Aceste declarații vor fi actualizate ori de câte ori intervin schimbări care trebuie înscrise în ele. Actualizarea se face în termen de 30 de zile de la data începerii modificării sau încetării funcțiilor ori activităților. Declarațiile se vor afișa pe site-ul serviciului de ambulanță respectiv. Modelul declarației de interese și cel al declarației referitoare la incompatibilități se aprobă prin ordin al ministrului sănătății publice.“
7. La articolul 174, alineatul (3) se modifică și va avea următorul cuprins:
„(3) Structura organizatorică, reorganizarea, restructurarea, schimbarea sediului și a denumirilor pentru spitalele publice se aprobă prin ordin al ministrului sănătății publice, la propunerea managerului spitalului, prin autoritățile de sănătate publică sau la inițiativa Ministerului Sănătății Publice și a serviciilor deconcentrate ale acestuia, în funcție de indicatorii anuali de eficiență. Dacă propunerile solicitate determină modificări în structura fizică a clădirilor în care funcționează spitalele publice, care să implice fonduri financiare din partea autorităților administrației publice locale, este necesar avizul consiliului județean sau local, respectiv al Consiliului General al Municipiului București. În situația în care autoritățile administrației publice locale nu transmit un răspuns în termen de 30 de zile, se consideră că propunerile sunt acceptate.“
8. La articolul 174, după alineatul (3) se introduce un nou alineat, alineatul (31), cu următorul cuprins:
„(31) Structura organizatorică a unităților sanitare publice cu paturi din subordinea Ministerului Sănătății Publice se aprobă prin ordin al ministrului sănătății publice, la propunerea managerului, sau la inițiativa Ministerului Sănătății Publice, cu respectarea prevederilor legale în vigoare. Structura organizatorică a unităților sanitare din subordinea ministerelor și instituțiilor cu rețea sanitară proprie se stabilește prin ordin al ministrului, respectiv prin decizie a conducătorului instituției, cu avizul Ministerului Sănătății Publice.“
9. La articolul 178, alineatul (3) se modifică și va avea următorul cuprins:
„(3) Contractul de management poate înceta înainte de termen, în urma evaluării anuale efectuate pe baza criteriilor de performanță stabilite prin ordin al ministrului sănătății publice. La încetarea mandatului, contractul de management poate fi prelungit pe o perioadă de 3 luni, maximum de două ori, până la ocuparea postului prin concurs. Ministrul sănătății publice numește prin ordin un manager interimar până la ocuparea prin concurs a postului de manager.“
10. La articolul 178, după alineatul (4) se introduc două noi alineate, alineatele (5) și (6), cu următorul cuprins:
„(5) Contractul individual de muncă al persoanelor care ocupă funcția de manager în aceeași unitate sanitară se suspendă de drept pe perioada exercitării mandatului.
(6) Pe perioada executării contractului de management, managerul persoană fizică beneficiază de un salariu de bază și de alte drepturi salariale stabilite potrivit prevederilor legale în vigoare, precum și de asigurări sociale de sănătate, pensii și alte drepturi de asigurări sociale de stat, în condițiile plății contribuțiilor prevăzute de lege.“
„(5) Până la ocuparea prin concurs a funcțiilor de conducere care fac parte din comitetul director al spitalelor publice, conducerea interimară a spitalelor publice din rețeaua Ministerului Sănătății Publice se numește prin ordin al ministrului sănătății publice, iar pentru ministerele și instituțiile cu rețea sanitară proprie, prin act administrativ al instituțiilor respective.“
12. La articolul 180 alineatul (1), litera a) se modifică și va avea următorul cuprins:
„a) exercitarea oricăror alte funcții salarizate, nesalarizate sau/și indemnizate inclusiv în cadrul unei autorități executive, legislative ori judecătorești, cu excepția funcțiilor sau activităților în domeniul didactic și de studiu profesional, al cercetării științifice și al creației literar-artistice;.“
13. La articolul 183, după alineatul (4) se introduc patru noi alineate, alineatele (5)–(8), cu următorul cuprins:
„(5) În termen de 30 de zile de la ocuparea postului prin concurs, membrii comitetului director vor încheia cu managerul spitalului public un contract de administrare pe o perioadă de maximum 3 ani, în cuprinsul căruia sunt prevăzuți atât indicatorii specifici de performanță, cât și normele legale care reglementează drepturile și obligațiile părților. Contractul de administrare poate fi prelungit la încetarea mandatului pe o perioadă de 3 luni, maximum de două ori, perioadă în care se organizează concursul de ocupare a funcției. Contractul de administrare poate înceta înainte de termen în cazul neîndeplinirii obligațiilor prevăzute în acesta.
(6) Contractul individual de muncă al persoanelor care ocupă funcții de conducere specifice comitetului director în aceeași unitate sanitară se suspendă de drept pe perioada exercitării mandatului.
(7) Pe perioada executării contractului de administrare, membrii comitetului director beneficiază de un salariu de bază și de alte drepturi salariale stabilite potrivit prevederilor legale în vigoare, precum și de asigurări sociale de sănătate, pensii și alte drepturi de asigurări sociale de stat, în condițiile plății contribuțiilor prevăzute de lege.
(8) Modelul contractului de administrare se aprobă prin ordin al ministrului sănătății publice sau prin act administrativ al conducătorilor ministerelor ori instituțiilor cu rețea sanitară proprie.“
14. După articolul 183 se introduc trei noi articole, articolele 1831–1833, cu următorul cuprins:
„Art. 1831
(1) Personalul de specialitate medico-sanitar care ocupă funcții de conducere specifice comitetului director și are contractul individual de muncă suspendat poate desfășura activitate medicală în unitatea sanitară respectivă. Programul de lucru se stabilește de comun acord cu managerul spitalului.
În situația în care Ministerul Sănătății Publice, care a încheiat contractul de management, constată disfuncționalități în organizarea și funcționarea spitalului public, managerul este obligat să respecte cu strictețe măsurile impuse de către ministrul sănătății publice.
l) în cazul în care se constată abateri de la legislația în vigoare constatate de organele de control și instituțiile abilitate în condițiile legii.“
15. La articolul 184, alineatele (4) și (10) se modifică și vor avea următorul cuprins:
„(4) La numirea în funcție, șefii de secție, de laborator sau de serviciu vor încheia cu spitalul public, reprezentat de managerul acestuia, un contract de administrare cu o durată de 3 ani, în cuprinsul căruia sunt prevăzuți indicatori specifici de performanță. Contractul de administrare poate fi prelungit și poate înceta înainte de termen, în principal, în cazul neîndeplinirii indicatorilor specifici de performanță. Pe perioada existenței contractului de administrare, eventualul contract individual de muncă se suspendă. Conținutul contractului și metodologia de încheiere a acestuia se vor stabili prin ordin al ministrului sănătății publice. Dacă șeful de secție selectat prin concurs se află în stare de incompatibilitate sau conflict de interese, acesta este obligat să le înlăture în termen de maximum 30 de zile sub sancțiunea rezilierii unilaterale a contractului de administrare.
(10) Medicii, indiferent de sex, care împlinesc vârsta de 65 de ani după dobândirea funcției de conducere, care fac parte din comitetul director al spitalului public sau exercită funcția de șef de secție, șef de laborator ori șef de serviciu medical, vor fi pensionați conform legii. Medicii în vârstă de 65 de ani nu pot participa la concurs și nu pot fi numiți în niciuna dintre funcțiile de conducere, care fac parte din comitetul director al spitalului public sau șef de secție, șef de laborator ori șef de serviciu medical.“
16. La articolul 190, după alineatul (2) se introduce un nou alineat, alineatul (21), cu următorul cuprins:
„(21) Finanțarea Spitalului Clinic Universitar de Urgență Elias se asigură după cum urmează:
a) de la bugetul de stat, pentru activitățile prevăzute la alin. (2) lit. și b), prin transferuri din bugetul Ministerului Sănătății Publice în bugetul Academiei Române;
b) pentru activitatea didactică și de cercetare fundamentală se alocă fonduri de la bugetul de stat prin bugetul Academiei Române și prin bugetul Ministerului Educației, Cercetării și Tineretului;
c) pentru compartimentul de primire urgențe se alocă sume de la bugetul de stat prin bugetul Academiei Române.“
„(3) Bugetele locale participă la finanțarea unor cheltuieli de administrare și funcționare, respectiv bunuri și servicii, investiții, reparații capitale, consolidare, extindere și modernizare, dotări cu echipamente medicale, a unităților sanitare publice de interes județean sau local, în limita creditelor bugetare aprobate cu această destinație în bugetele locale.“
18. La articolul 211, după alineatul (1) se introduce un nou alineat, alineatul (11), cu următorul cuprins:
„(11) Asigurații au dreptul la pachetul de bază de servicii medicale de la data începerii plății contribuției la fond, urmând ca sumele restante să fie recuperate de casele de asigurări de sănătate și Agenția Națională de Administrare Fiscală, în condițiile legii, inclusiv accesoriile aplicate pentru creanțele bugetare.“
19. La articolul 217, alineatele (2) și (5) se modifică și vor avea următorul cuprins:
„(2) Drepturile prevăzute la alin. (1) se stabilesc pe baza contractului-cadru care se elaborează de CNAS pe baza consultării Colegiului Medicilor din România, denumit în continuare CMR, Colegiului Medicilor Dentiști din România, denumit în continuare CMDR, Colegiului Farmaciștilor din România, denumit în continuare CFR, Ordinului Asistenților Medicali și Moașelor din România, denumit în continuare OAMMR, Ordinului Biochimiștilor, Biologilor și Chimiștilor, denumit în continuare OBBC, precum și a organizațiilor patronale și sindicale reprezentative din domeniul medical, până la data de 30 septembrie a anului în curs pentru anul următor. Proiectul se avizează de Ministerul Sănătății Publice și se aprobă prin hotărâre a Guvernului. În cazul nefinalizării elaborării contractului-cadru în termenul prevăzut, se prelungește prin hotărâre a Guvernului aplicabilitatea contractului-cadru din anul în curs.
(5) CNAS va elabora norme metodologice de aplicare a contractului-cadru, cu consultarea CMR, CFR, CMDR, OAMMR, OBBC, precum și a organizațiilor patronale și sindicale reprezentative din domeniul medical, până la data de 15 noiembrie a anului în curs pentru anul următor, care se aprobă prin ordin al ministrului sănătății publice și al președintelui CNAS.“
20. La articolul 259, alineatele (7) și (8) se modifică și vor avea următorul cuprins:
„(7) Persoanele care au obligația de a se asigura și nu pot dovedi plata contribuției sunt obligate, pentru a obține calitatea de asigurat:
(8) Pentru situațiile prevăzute la alin. (7) termenele de prescripție privind obligațiile fiscale se calculează începând cu data primei solicitări de acordare a serviciilor medicale, la notificarea caselor de asigurări de sănătate sau la solicitarea persoanelor în vederea dobândirii calității de asigurat, după caz.“
21. Articolul 268 se modifică și va avea următorul cuprins:
„Art. 268
(2) Membrii comisiilor de experți prevăzute la alin. (1) beneficiază de o indemnizație lunară de 10% din indemnizația președintelui CNAS, respectiv din salariul funcției de președinte-director general al casei de asigurări de sănătate, care se acordă proporțional cu numărul de participări efective la ședințe. Indemnizațiile și cheltuielile de deplasare ocazionate de participarea în comisiile de experți sunt suportate de CNAS, respectiv de casa de asigurări de sănătate la nivelul căreia funcționează comisia. Regulamentul de organizare și funcționare și atribuțiile comisiilor de experți se stabilesc prin ordin al președintelui CNAS.“
22. La articolul 321, alineatul (1) se modifică și va avea următorul cuprins:
(1) Cardul european se eliberează asiguratului de către casa de asigurări de sănătate la care acesta este asigurat. De la 1 ianuarie 2008 costul cardului european de asigurări de sănătate se suportă din Fondul național unic de asigurări sociale de sănătate.“
23. Articolul 338 se modifică și va avea următorul cuprins:
„Art. 338
În bugetul Fondului național unic de asigurări sociale de sănătate vor fi alocate sume pentru cardul național, astfel încât acesta să poată fi implementat la 1 ianuarie 2008.“
24. Articolul 385 se modifică și va avea următorul cuprins:
„Art. 385
(5) În cazul unităților sanitare publice care înregistrează deficit de personal medical, precum și al unităților sanitare publice aflate în zone defavorizate, medicii își pot continua activitatea peste vârsta de pensionare prevăzută de lege, până la ocuparea posturilor prin concurs, la propunerea autorităților de sănătate publică județene și a municipiului București, cu avizul Colegiului Medicilor din România și cu aprobarea Ministerului Sănătății Publice.
(6) Medicii deținuți sau internați din motive politice, aflați în situațiile prevăzute la art. 1 alin. (1) și (2) din Decretul-lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum și celor deportate în străinătate ori constituite în prizonieri, republicat, cu modificările și completările ulterioare, pot fi menținuți, la cerere, în activitatea profesională, pe baza certificatului anual de sănătate, până la vârsta de 70 de ani. Aceste prevederi se aplică și medicilor care, din motive politice, au fost obligați să își întrerupă studiile o anumită perioadă, obținându-și licența cu întârziere, ori celor care au fost împiedicați să își reia activitatea profesională.
(8) Prin excepție de la prevederile alin. (3), medicii de familie care au domiciliul în mediul rural și care își exercită profesia în localitatea de reședință sau în localități din mediul rural limitrofe își pot continua activitatea, după împlinirea vârstei de pensionare, la cerere, cu aviz anual eliberat de Ministerul Sănătății Publice și de Colegiul Medicilor din România, pe baza certificatului de sănătate.“
„h) să beneficieze, în mod gratuit, de asistență medicală, medicamente și proteze, începând cu 1 ianuarie 2008, în condițiile respectării dispozițiilor legale privind plata contribuției la asigurările sociale de sănătate, atât medicii în activitate sau pensionari, cât și soțul sau soția și copiii aflați în întreținerea acestora.“
26. Articolul 484 se modifică și va avea următorul cuprins:
„Art. 484
(2) În unitățile sanitare publice, medicii dentiști membri titulari și corespondenți ai Academiei Române, profesori universitari, cercetători științifici gradul I, doctori în științe medicale care desfășoară activități medico-dentare pot continua, la cerere, activitatea până la împlinirea vârstei de 70 de ani. Peste această vârstă medicii dentiști, membri titulari și membri corespondenți ai Academiei de Științe Medicale, pot fi menținuți în activitate conform dispozițiilor art. 10 alin. (2) din Legea nr. 264/2004 privind organizarea și funcționarea Academiei de Științe Medicale, cu modificările ulterioare. De același drept pot beneficia și medicii dentiști, membri titulari și membri corespondenți ai Academiei Române.
(3) Medicii dentiști prevăzuți la alin. (1) pot cere pensionarea dacă sunt îndeplinite condițiile prevăzute de legislația de asigurări sociale de stat.
(4) Medicii dentiști deținuți sau internați din motive politice, aflați în situațiile prevăzute la art. 1 alin. (1) și (2) din Decretul-lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum și celor deportate în străinătate ori constituite în prizonieri, republicat, cu modificările și completările ulterioare, pot fi menținuți, la cerere, în activitatea profesională, pe baza certificatului anual de sănătate, până la vârsta de 70 de ani. Aceste prevederi se aplică și medicilor dentiști care, din motive politice, au fost obligați să își întrerupă studiile o anumită perioadă, obținându-și licența cu întârziere, ori celor care au fost împiedicați să își reia activitatea profesională.
(5) În cazul unităților sanitare publice care înregistrează deficit de personal medico-dentar, precum și al unităților sanitare publice aflate în zone defavorizate, medicii dentiști își pot continua activitatea peste vârsta de pensionare prevăzută de lege, până la ocuparea posturilor prin concurs, la propunerea autorităților de sănătate publică județene și a municipiului București, cu avizul Colegiului Medicilor Dentiști din România și cu aprobarea Ministerului Sănătății Publice.
(6) Medicii dentiști care au împlinit vârsta de pensionare prevăzută la alin. (1) nu pot deține funcții de conducere în cadrul Ministerului Sănătății Publice, al ministerelor și instituțiilor centrale cu rețea sanitară proprie, al autorităților de sănătate publică, al Casei Naționale de Asigurări de Sănătate, al caselor județene de asigurări de sănătate și a municipiului București, precum și în cadrul spitalelor publice și al oricărei alte unități sanitare publice.“
„h) să beneficieze, în mod gratuit, de asistență medicală, medicamente și proteze, începând cu 1 ianuarie 2008, în condițiile respectării dispozițiilor legale privind plata contribuției la asigurările sociale de sănătate, atât medicii dentiști în activitate sau pensionari, cât și soțul sau soția și copiii aflați în întreținerea acestora.“
28. Articolul 565 se modifică și va avea următorul cuprins:
„Art. 565
(2) În unitățile sanitare publice farmaciștii membri titulari și corespondenți ai Academiei Române, profesori universitari, cercetători științifici gradul I, doctori în științe farmaceutice care desfășoară activități farmaceutice pot continua, la cerere, activitatea până la împlinirea vârstei de 70 de ani.
(3) Farmaciștii prevăzuți la alin. (1) pot cere pensionarea dacă sunt îndeplinite condițiile prevăzute de legislația de asigurări sociale de stat.
(4) În cazul unităților sanitare publice care înregistrează deficit de farmaciști, precum și al unităților sanitare publice aflate în zone defavorizate, farmaciștii își pot continua activitatea peste vârsta de pensionare prevăzută de lege, până la ocuparea posturilor prin concurs, la propunerea autorităților de sănătate publică județene și a municipiului București, cu avizul Colegiului Farmaciștilor din România și cu aprobarea Ministerului Sănătății Publice, pe baza certificatului de sănătate.
(5) Farmaciștii care au împlinit vârsta de pensionare prevăzută la alin. (1) nu pot deține funcții de conducere în cadrul Ministerului Sănătății Publice, al ministerelor și instituțiilor centrale cu rețea sanitară proprie, al autorităților de sănătate publică, al Casei Naționale de Asigurări de Sănătate, al caselor județene de asigurări de sănătate și a municipului București, precum și în cadrul spitalelor publice și al oricărei alte unități sanitare publice.“
29. La articolul 684, alineatul (5) se modifică și va avea următorul cuprins:
„(5) Directorul general este numit prin ordin al ministrului sănătății publice, pentru o perioadă de 3 ani, prin concurs organizat de Consiliul de administrație, potrivit condițiilor stabilite în regulamentul de organizare și funcționare. Până la ocuparea prin concurs a funcției de director general, se numește, prin ordin al ministrului sănătății publice, un director general interimar.“
CURTEA CONSTITUȚIONALĂ DECIZIA Nr. 1.220 din 29 septembrie 2009, M.Of. nr. 755, Partea I, din 05.11.2009 (M.Of.) [Curtea Constituțională]